Ibisfamilien

Ibisfamilien, Threskiornithidae, omfattar 32 artar av store vassfuglar, med to undergrupper, ibisar og skeistorkar. Medlemmene av familien har lange, breie venger med 11 handsvingfjør og rundt 20 armsvingfjør. Dei er gode flygarar og dessutan dyktige til å glideflyge. Kroppen har ein tendens til å vere langstrakt, halsen og beina er lange. Nebbet er langt, hos ibisar nedoverbøygd, men hos skeistorkar rettpeikande og karakteristisk flatt. Dette er store fuglar, men berre mellomstore blant fuglane i ordenen storkefuglar. Storleiken varierer frå olivenibis, Bostrychia olivacea, på 45 cm og 450 gram, til kjempeibis, Thaumatibis gigantea, 100 cm og 4,2 kg. 

mini|venstre|Kvitibis, Eudocimus albus
mini|høgre|Raudibis, Eudocimus ruber
Dei er distribuerte over nesten heile verda, og finst nesten kvar som helst av område med stilleståande eller sakteflytande ferskvatn eller brakkvatn. Ibisar finst dessutan i tørrare område, òg på avfallsplassar utanfor byar. Alle artane er aktive på dagtid, nyttar dagen til å samle føde på eit breitt spekter av virvellause dyr og små virveldyr. Ibisar søkjer med nebbet i blaut jord eller søle, skeistorkar svingar nebbet frå side til side i grunt vatn. Dei kviler om natta i tre nær vatn. Dei er selskaplege, et, kviler og flyg saman, gjerne i formasjon. 

Ibisar er kolonihekkarar, skeistorkar hekkar oftare i små grupper eller enkeltvis. Begge grupper byggjer nesten alltid reir i tre som heng over vatn, men nokon gonger på øyar eller småøyar i sumpar. Vanlegvis byggjer hofuglen ein solid reirstruktur av siv og pinnar som hannfuglen skaffar. Typisk storleik på kull er 2 til 5; klekkinga skjer asynkron. Begge kjønna rugar på skift, og etter klekking fôrar dei ungane med oppgulp av matdelar. To eller tre veker etter klekking, treng ikkje ungane lenger varme frå foreldra og kan forlate reiret, men returnerer å bli mata av foreldra.

 Artslista 
Ibisar og skeistorkar  i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler.
Slekt Eudocimus
 Kvitibis, Eudocimus albus, White Ibis, LC, Linné, 1758
 Raudibis, Eudocimus ruber, Scarlet Ibis, LC, Linné, 1758

Slekt Plegadis
 Bronseibis, Plegadis falcinellus, Glossy Ibis, LC, Linné, 1766
 Kvitgrimeibis, Plegadis chihi, White-faced Ibis, LC, Vieillot, 1817
 Punaibis, Plegadis ridgwayi, Puna Ibis, LC, Allen, 1876

Slekt Lophotibis
 Madagaskaribis, Lophotibis cristata, Madagascar Ibis, NT, Boddaert, 1783

Slekt Cercibis
 Langhaleibis, Cercibis oxycerca, Sharp-tailed Ibis, LC, Spix, 1825

Slekt Mesembrinibis
 Grønnakkeibis, Mesembrinibis cayennensis, Green Ibis, LC, Gmelin, 1789

Slekt Phimosus
 Raudmaskeibis, Phimosus infuscatus, Bare-faced Ibis, LC, Lichtenstein, 1823

Slekt Theristicus
 Gråibis, Theristicus caerulescens, Plumbeous Ibis, LC, Vieillot, 1817
 Gulhalsibis, Theristicus caudatus, Buff-necked Ibis, LC, Boddaert, 1783
 Patagoniaibis, Theristicus melanopis, Black-faced Ibis, LC, Gmelin, 1789

Slekt Threskiornis
 Heilagibis, Threskiornis aethiopicus, Sacred Ibis, LC, Latham, 1790
 Orientibis, Threskiornis melanocephalus, Black-headed Ibis, NT, Latham, 1790
 Australibis, Threskiornis moluccus, Australian Ibis, LC, Cuvier, 1829
 Stråibis, Threskiornis spinicollis, Straw-necked Ibis, LC, Jameson, 1835

Slekt Pseudibis
 Raudvorteibis, Pseudibis papillosa, Red-naped Ibis, LC, Temminck, 1824
 Blånakkeibis, Pseudibis davisoni, White-shouldered Ibis, CR, Hume, 1875
 Kjempeibis, Pseudibis gigantea, Giant Ibis, CR, Oustalet, 1877

Slekt Geronticus
 Skalla ibis, Geronticus eremita, Waldrapp, CR, Linné, 1758
 Raudkroneibis, Geronticus calvus, Bald Ibis, VU, Boddaert, 1783

Slekt Nipponia
 Japanibis, Nipponia nippon, Crested Ibis, EN, Temminck, 1835

Slekt Bostrychia
 Olivenibis, Bostrychia olivacea, Olive Ibis, LC, Du Bus De Gisignies, 1838
 Flekkibis, Bostrychia rara, Spot-breasted Ibis, LC, Rothschild, Hartert & Kleinschmidt, 1897
 Hadadaibis, Bostrychia hagedash, Hadada Ibis, LC, Latham, 1790
 Flikibis, Bostrychia carunculata, Wattled Ibis, LC, Rüppell, 1837

Slekt Platalea
 Skeistork, Platalea leucorodia, Eurasian Spoonbill, LC, Linné, 1758
 Kongeskeistork, Platalea regia, Royal Spoonbill, LC, Gould, 1838
 Afrikaskeistork, Platalea alba, African Spoonbill, LC, Scopoli, 1786
 Kinaskeistork, Platalea minor, Black-faced Spoonbill, EN, Temminck & Schlegel, 1849
 Gulnebbskeistork, Platalea flavipes, Yellow-billed Spoonbill, LC, Gould, 1838
 Rosenskeistork, Platalea ajaja, Roseate Spoonbill, LC, Linné, 1758
 Kjelder 
 Denne artikkelen bygger dels på «Threskiornithidae» frå , den 22. september 2009

 Bakgrunnsstoff 
 Videoar med ibisar og skeistorkar hos Internet Bird Collection

Kategori:Pelikanfuglar
*